Startskuddet til rekordforsøget lød Sallings sportsafdeling klokken 16.00 fredag eftermiddag. Her gik de mandlige roere i gang med 24 timers ergometerroning. Herrerne skulle ro mere end 512 kilometer og 649 meter for at slå den nuværende rekord. Og det gjorde de. Med flere længder endda. Universitetsroerne fik roet hele 516 kilometer på de 24 timer og kan nu kalde sig verdensrekordholdere. Det kan de kvindelige roere fra Aalborg Dame Roklub også. De skulle ro 100 kilometer på tid. Det tog dem 5 timer og 20 minutter, hvilket var hele 15 minutter hurtigere end den hidtidige rekord.

Referat:
Det lykkedes roere fra Aalborg Universitet og Aalborg Dame Roklub at sætte to verdensrekorder i længst mulig roning på 24 timer og 100 km på tid.